Activision Blizzard

Activision Blizzard, Inc. er et amerikansk holdingselskap som har hovedkvarter i Santa Monica i California. Selskapet ble grunnlagt juli 2008 gjennom sammenslåingen av Activision, Inc. og Vivendi Games. Activision består foreløpig av fem deler: Activision Publishing, Blizzard Entertainment, King, Major League Gaming og Activision Blizzard Studios.

Selskapet eier og styrer flere studioer etter en uavhengig forretningsmodell under Activision Publishing, som inkluderer Treyarch, Infinity Ward, High Moon Studios og Toys for Bob. Flere større intellektuelle eiendommer produsert av Activision Blizzard er Call of Duty, Crash Bandicoot, Guitar Hero, World of Warcraft, StarCraft, Diablo, Hearthstone, Heroes of the Storm, Overwatch og Candy Crush Saga.

18. januar 2022 ble det kjent at Microsoft ønsket å kjøpe Activision Blizzard for 68,7 milliarder dollar. Activision Blizzard skulle bli en del av Microsoft Gaming, noe som gjør Microsoft til det tredje største spillselskapet (bak Tencent og Sony).

Rettssaker

Søksmål om oppførsel på arbeidsplassen 
Som et resultat av en toårig undersøkelse, anla Californias «Department of Fair Employmend and Housing» («DFEH») 20. juli 2021 et søksmål på grunnlag av påstått seksuell trakassering, ansettelsesdiskriminering og gjengjeldelse fra Activision Blizzard.

Se også 
 Activision
 Blizzard Entertainment

Referanser

Eksterne lenker 
 

Videospillutgivere
Videospillselskaper fra USA
Selskaper etablert i 2008
Videospillutviklere
Holdingselskaper